|  |
| --- |
| Metodologie de priorotizare a proiectelor ce vor fi depuse in cadrul **PROGRAMULUI REGIONAL SUD-EST (PR SE) 2021-2027**  |
| **Obiectiv de politică 5** “ O Europă mai aproape de cetățeni prin promovarea dezvoltării sustenabile și integratea tuturor tipuri de teritorii și a inițiativelor locale”**Obiectiv Specific OS 5.2.** Promovarea dezvoltării locale integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în alte zone decât cele urbane**Prioritatea 6** -O regiune atractivă**Actiunea 6.2 Valorificarea potențialului turistic în zone non – urbane** |
|  |

**CUPRINS**

[1. Contextul regional care stabilește prioritizarea proiectelor 2](#_Toc96498387)

[2. Scopul metodologiei](#_Toc96498394) 3

[3. Tipuri de solicitanți 3](#_Toc96498388)

[4. Activitățile relevante pentru prioritizarea proiectelor 3](#_Toc96498397)

[5. Criterii de selecție a proiectelor](#_Toc96498390) 5

[6. Desfășurarea procesului de selecție și prioritizare a proiectelor finanțabile prin PR SE 2021-2027](#_Toc96498404) 6

[7. Anexe](#_Toc96498406) 7

1. **Contextul regional care stabilește prioritizarea proiectelor**

## Ghidul solicitantului aferent Acțiunii 6.2 – Valorificarea potențialului turistic și conservarea patrimoniului în zone non-urbane, Prioritatea 6 – O regiune Atractivă, ce urmează a fi lansat în perioada imediat următoare în cadrul PR SE 2121 – 2027

## Hotărârea nr. 114/09.05.2024 privind „Aprobarea Metodologiei pentru identificarea şi selecţia partenerilor relevanţi pentru Comitetul partenerial (Structura partenerială) de dezvoltare integrată a turismului si patrimoniului cultural în zone non-urbane, la nivelul judeţului Vrancea şi a Regulamentului de organizare şi funcţionare a Comitetului partenerial (Structura partenerială) de dezvoltare integrată a turismului şi patrimoniului cultural în zone non-urbane, la nivelul judeţului Vrancea”

## Hotărârea nr. 213/03.10.2024 privind „Înființarea Comitetului partenerial (Structura partenerială) de dezvoltare integrată a turismului și patrimoniului cultural în zone non-urbane, la nivelul județului Vrancea”

În conformitate cu prevederile Programului Regional Sud-Est 2021-2027 (PRSE 2021-2027), coordonarea și monitorizarea procesului de selecție a proiectelor prioritare în raport cu accesarea finanțărilor prin PRSE 2021-2027 va fi asigurată prin activitatea Comitetului partenerial (Structura partenerială) de dezvoltare integrată a turismului și patrimoniului cultural în zone non-urbane, la nivelul județului Vrancea.

Având în vedere prevederile ghidului aferent Acțiunii 6.2 – Valorificarea potențialului turistic și conservarea patrimoniului în zone non-urbane, Prioritatea 6 – O regiune Atractivă, ce urmează a fi lansat în perioada imediat următoare în cadrul PR SE 2021 - 2027, referitor la condițiile de eligibilitate a proiectelor ce vor fi depuse spre finanțare în cadrul acestei linii, mecanismul de guvernanță al dezvoltării integrate a turismului si patrimoniul cultural în zone non-urbane este asigurat printr-o structură partenerială județeană înființată pe lângă Consiliul Județean Vrancea, prin Hotărârea nr. 213/03.10.2024 privind „Înființarea Comitetului partenerial (Structura partenerială) de dezvoltare integrată a turismului și patrimoniului cultural în zone non-urbane, la nivelul județului Vrancea”. Această structură partenerială are atribuții de proritizare a proiectelor, precum și de monitorizare a implementării strategiei, sub coordonarea AM PR SE 2021-2027.

Conform Anexei 2 la HCJ nr. 213/03.10.2024, respectiv Regulamentul de organizare şi funcționare a Comitetului partenerial (Structura partenerială) de dezvoltare integrată a turismului și patrimoniului cultural în zone non-urbane, la nivelul județului Vrancearesponsabilitățile comitetului sunt următoarele:

* Aprobă Regulamentul de organizare şi funcționare (ROF);
* Examinează cazurile de încălcare a Codului de conduită (Anexa 1 la ROF) şi de absentare nemotivată a membrilor şi recomandă revocarea sau suspendarea calității de membru a persoanelor/instituțiilor vizate;
* Aprobă cadrul de implementare/monitorizare/evaluare a Strategiei de dezvoltare a județului Vrancea pentru perioada 2021-2027;
* Aprobă criteriile de prioritizare a proiectelor pentru valorificarea potențialului turistic și conservarea patrimoniului în zone non-urbane, de la nivelul județului Vrancea propuse spre finanțare prin PR SE 2021-2027;
* Selectează proiectele prioritare în raport cu accesarea finanțărilor prin PRSE 2021-2027, Acțiunea 6.2 - Valorificarea potentialului turistic și conservarea patrimoniului în zone non-urbane, prin organizarea unei proceduri transparente;
* Asigură monitorizarea strategică a implementării strategiei şi a proiectelor prioritare, la nivelul județului Vrancea, propuse la finanțare prin prin PRSE 2021-2027;
* Elaborează raportări periodice privind implementarea proiectelor propuse în Strategia de dezvoltare a județului Vrancea. Raportările vor fi publice pe pagina oficială a Consiliului Județean Vrancea;
* Diseminarea de informații și inițierea unor consultări parteneriale extinse privind progresul implementării proiectelor propuse în Strategia de dezvoltare a județului Vrancea;
* Examinează orice alte probleme care afectează evoluţia implementării Strategiei de dezvoltare a județului Vrancea.
1. Scopul metodologiei:

Această metodologie întocmită de către Comitetul partenerial în contextul depunerii proiectelor în cadrul acțiunii 6.2. destinată valorificării potențialului turistic și conservării patrimoniului în zone non-urbane, are ca scop identificarea *Listei de proiecte prioritare din Strategia de Dezvoltare a județului finanțabile din PR Sud-Est 2021-2027*. Metodologia descrie modalitatea de desfășurare a procesului de selecție și prioritizare a proiectelor în baza unui set de criterii aprobat de către Comitetul partenerial.

1. Tipuri de solicitanți:
2. Unitate administrativ-teritorială definită conform OUG nr. 57/2019 privind Codul Administrativ, cu modificările şi completările ulterioare  și  a Legii administraţiei publice locale nr. 215/2001, cu modificările şi completările ulterioare (unități administrativ teritoriale județene și/sau unități administrativ teritoriale comune);
3. Parteneriate între unitățile administrativ-teritoriale de la punctul a);
4. Asociaţiile de Dezvoltare Intercomunitară (ADI), astfel cum sunt definite la art. 5 lit. i) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, care au în componenţă cel puţin o unitate administrativ-teritorială non-urbană;
5. Parteneriatele dintre unitățile administrativ-teritoriale de la punctul a) și actori relevanți (instituții publice locale) din zona rurală sau Asociatii de Dezvoltare Intercomunitara (ADI) din Regiunea de Dezvoltare Sud-Est, stabilite pe baza acordului de parteneriat încheiat conform prevederilor capitolului VIII - Proiecte implementate în parteneriat din Ordonanţa de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
6. Unitățile de cult sau parteneriate ale acestora cu Unități Administrativ- Teritoriale Județene și/sau Unități Administrativ- Teritoriale Comune) pentru acțiunea care vizează *Conservarea, protecția, restaurarea și valorificarea durabilă a patrimoniului cultural și istoric din zone non urbane.*
7. Parteneriate încheiate între UAT Județ/Comună, în calitate de lider de parteneriat şi asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare – (exclusiv pentru derularea activităților încadrate în categoriile D și E).

## Activități relevante pentru evaluarea și selectarea proiectelor

Proiectele trebuie sa se încadreze în una dintre următoarele categorii de intervenții:

A. Îmbunătățirea infrastructurii de turism, în special în zonele non-urbane cu potențial turistic valoros, inclusiv proiecte inovative, de diversificare a serviciilor și activităților oferite turiștilor, în scopul creșterii accesibilității obiectivelor turistice.

* amenajarea obiectivelor turistice naturale de utilitate publică, precum şi crearea/ modernizarea infrastructurilor conexe de utilitate publică;
* crearea de facilitați pentru sprijinirea biodiversității din mediul non-urban;
* modernizarea căilor de acces (alei, strazi) către principalele obiective turistice; aceste activităţi sunt eligibile numai în cazul în care se poate argumenta că valorificarea obiectivului turistic este afectată de infrastructura de acces deficitară; acest tip de investiții nu vor include construirea de străzi noi și/sau creșterea nr. locurilor de parcare/spațiilor de parcare, care ar putea avea ca rezultat cresterea traficului rutier;
* construirea de piste pentru cicloturism;
* construirea/modernizarea locurilor de recreere şi popas, punctelor (foişoarelor) de observare / filmare / fotografiere;
* revitalizarea spațiului public prin implementarea de soluții urbanistice și tehnice, integrate și adecvate, prin lucrări de întreținere, dotare sau după caz, reabilitare a mobilierului degradat (bănci, coșuri de gunoi, toalete ecologice, suport parcare biciclete, împrejmuire etc),
* realizarea de sisteme de irigaţii inteligente asupra spaţiilor verzi amenajate
* construirea/extinderea sistemelor de supraveghere video prin instalare de sisteme de supraveghere video a spațiilor amenajate prin proiect și dotarea dispeceratelor aferente, cu respectarea prevederilor legale în vigoare.
* crearea de facilități pentru recreere/agrement pe terenurile amenajate (ex. zone speciale pentru sport, locuri de joacă pentru copii, amfiteatre în aer liber, scene, etc.);
* instalare Wi-Fi în spațiile publice, construirea/extinderea iluminatului public;
* promovarea diferitelor tipuri de turism în funcţie de potenţialul şi patrimoniul natural al zonei pentru creşterea socioeconomică a acesteia;
* activităţi de marketing şi promovare turistică a zonei, inclusiv servicii de digitalizare

B. Dezvoltarea și punerea în valoare a stațiunilor turistice, balneare și balneoclimaterice din zonele non-urbane, prin dezvoltarea infrastructurii turistice specifice, dezvoltarea și modernizarea infrastructurii de utilitate publică aferentă.

Activităţile de bază orientative în cadrul proiectului implementat în staţiuni turistice balneare, climatice şi balneo-climatice, sunt cele prezentate la punctul A la care se adaugă:

* Dezvoltarea reţelelor de captare şi / sau transport a izvoarelor cu potenţial terapeutic (ape minerale, lacuri şi nămoluri terapeutice, gaze terapeutice, factorii sanogeni de la nivelul grotelor şi salinelor),
* Crearea/reabilitarea traseelor marcate pentru cură pe teren, a facilităţilor de utilizare a izvoarelor minerale,
* Crearea de facilități pentru recreere/agrement pe terenurile amenajate (ex. zone speciale pentru realizarea de activități sportive, locuri de joacă pentru copii, amfiteatre în aer liber, scene, etc.).

C**.** Conservarea, protecția, restaurarea și valorificarea durabilă a patrimoniului cultural, natural și istoric și dezvoltarea serviciilor aferente.

* lucrări de restaurare/consolidare/protecţi/conservare/dotare, în vederea punerii în valoare a monumentelor istorice și a patrimoniului cultural, precum și lucrări de asigurare și îmbunătățire a eficienței energetice în funcție de potențialul de reducere a consumului, respectiv reducerea emisiilor de carbon, inclusiv lucrări de consolidare structurală a acestora în funcție de nivelul de expunere și vulnerabilitate la riscurile identificate;
* dotări interioare (instalaţii, echipamente şi dotări pentru asigurarea condiţiilor de climatizare, siguranţă la foc, antiefracţie);
* lucrări de restaurare, consolidare, protecţi şi conservare a clădirilor cu funcții culturale, spre exemplu centre culturale, precum și lucrări de asigurare și îmbunătățire a eficienței energetice în funcție de potențialul de reducere a consumului, respectiv reducerea emisiilor de carbon, inclusiv lucrări de consolidare structurală a acestora în funcție de nivelul de expunere și vulnerabilitate la riscurile identificate;
* lucrări de restaurare şi remodelarea plasticii faţadelor în sensul punerii în valoare a patrimoniului cultural și istoric;
* dotări pentru functionarea, expunerea şi protecţia patrimoniului cultural mobil şi imobil;
* activități de marketing și promovare turistică a obiectivului restaurat, inclusiv de informare publică cu privire a intenţia de a implementa proiectul;
* digitizarea obiectivului de patrimoniu în cadrul proiectului ( ex: tururi virtuale, scanarea obiectivelor de patrimniu mobile și imobile, crearea / utilizarea de aplicații pentru dispozitive mobile pentru vizitarea obiectivului, etc)
1. Activități care vizează dezvoltarea economică, integrarea și inovarea socială în conexiune cu infrastructura care face obiectul cererii de finanțare :
* activități de promovare a diversității culturale și de facilitare a accesului la cultură,
* activități care vizează modele inovatoare de implicare a comunității sau inovare socială,
* activități vizând incluziunea comunităților defavorizate și, după caz, ocuparea forței de muncă a persoanelor din medii vulnerabile,
* activități de implicare a comunității locale și a altor părți interesate relevante – de ex. IMM sau ONG active în zonă - într-o manieră participativă
1. Activități de animare și constientizare în teritoriu, de cooperare transfrontalieră și transnațională, care pot include:
* Activități de animare a și conștientizare a populației privind necesitatea protejării și valorificării patrimoniului cultural (de ex. campanii de conștientizare, întâlniri cu grupuri de actori locali, etc.)
* Activități de cooperare transfrontalieră și transnațională, inclusiv cu parteneri din statele care compun regiunea Dunării.
1. Criterii de selecție a proiectelor

Evaluarea va ține cont de următoarele criterii ale proiectului:

**I.Relevanţa** (maxim 30 puncte) – cât de relevant este proiectul pentru obiectivele specifice, pentru necesităţile percepute în zonă, cât de clar sunt definite şi alese grupurile-ţintă:

* Relevanţa proiectului propus, prin raportare la obiectivele programului - 10 puncte
* Relevanţa proiectului pentru nevoile şi constrângerile specifice comunităţii –locale/regionale - 10 puncte
* Relevanţa proiectului pentru nevoile grupurilor-ţintă - 10 puncte

**II.Capacitatea operaţională şi financiară** (maxim 20 puncte):

* Solicitantul şi/sau partenerul/partenerii au suficientă experienţă în managementul programelor/ proiectelor/ activităţilor similare - 10 puncte
* Solicitantul şi/sau partenerii au suficientă capacitate de management (inclusiv personal, echipamente/ dotări, resurse financiare) pentru a asigura desfăşurarea programului sau proiectului la nivelul propus; experienţa echipei de proiect propuse - 10 puncte

**III. Locația obiectivului** este inclusă într-o zonă cu potențial turistic ridicat ((maxim 10 puncte):

* În zonă există structuri de cazare/alte obiective turistice/infrastructura de acces -10 puncte;
* În zonă nu există structuri de cazare/alte obiective turistice/infrastructura de acces - 0 puncte;

**IV.Maturitatea proiectului** (maxim 30 puncte):

Dintre proiectele ce vor fi supuse prioritizării, vor fi evaluate cele care, la data evaluării, au cel puțin:

* Documentație de Avizare a Lucrărilor de Intervenție (DALI) elaborată - 15 puncte
* Documentație Tehnică pentru Autorizația de Construire (DTAC) finalizată - 20 puncte
* Existența Autorizației de Construire (AC) - 25 puncte
* Existența Proiectului tehnic finalizat (PT) - 30 puncte.

**V.Durabilitatea/continuitatea programului sau proiectului** (maxim 10 puncte):

Solicitantul prezinta modul în care realizarea proiectului va avea impact asupra comunității, precum și modul în care va asigura functionalitatea acestuia pe termen lung - 10 puncte;

Solicitantul nu prezinta modul în care realizarea proiectului va avea impact asupra comunității, precum și modul în care va asigura functionalitatea acestuia pe termen lung – 0 puncte.

1. Desfășurarea procesului de selecție și prioritizare a proiectelor finanțabile prin PR SE 2021-2027

Pentru selectarea și prioritizarea proiectelor finanțabile prin PR SE 2021-2027, Comitetul partenerial va parcurge următoarele etape:

**Etapa I - Depunerea fișelor de proiect**

Orice solicitant interesat de finanțare prin PRSE 2021-2027 - Actiunea 6.2 Valorificarea potențialului turistic în zone non – urbane va depune fișa de proiect anexă la prezenta metodologie, în vederea evaluării și includerii acesteia în lista obiectivelor prioritare. Fișa va fi transmisă la adresa de email: contact@cjvrancea.ro. Câmpul e-mailului destinat subiectului va fi completat cu: “Fișa de proiect – *titlul proiectului și denumirea entității care transmite propunerea*”.

Anunțul privind depunerea fiselor de proiect va fi publicat de către Secretariatul Comitetului Partenerial, pe site-ul Consiliului Județean Vrancea – [www.cjvrancea.ro](http://www.cjvrancea.ro), iar solicitanții vor avea ca termen de depunere – 15 zile lucrătoare de la data publicării anunțului.

**Etapa II – Evaluarea fișelor de proiect**

Evaluarea fișelor de proiect se va realiza de către membrii Structurii Parteneriale în urma depunerii acestora de către titularii interesați, în termen de 20 de zile lucrătoare de la ultima dată de depunere a fișelor de proiect.

Punctarea criteriilor va fi realizată exclusiv în baza informațiilor transmise în perioada de depunere a propunerilor de obiective, pe baza datelor completate în fișa de proiect, fiind esențial ca informațiile completate în aceasta să fie corecte și complete.

**Ulterior datei de depunere a fișelor de proiect nu vor fi solicitate clarificări.** Evaluarea criteriilor va fi realizată exclusiv în baza informațiilor transmise în perioada de depunere a fișelor de proiect.

În urma finalizării evaluării, secretariatul Comitetului Partenerial va intocmi *Lista de proiecte prioritare din Strategia de Dezvoltare a județului finanțabile din PR Sud-Est 2021-2027*, în ordinea descrescătoare a punctajului obținut.

**Vor fi selectate pentru prioritizare proiectele care au obținut între 100-50 de puncte.**

În cazul obținerii aceluiași punctaj de către doi solicitanți, va avea prioritate proiectul care obține punctajul mai mare la criteriul  ***Relevanţa proiectului pentru nevoile şi constrângerile specifice comunităţii –locale/regionale.***

**ETAPA III- Comunicarea rezultatelor, depunerea și soluționarea contestațiilor**

În termen de 3 zile lucrătoare de la finalizarea evaluării fiselor de proiect *Lista de proiecte prioritare din Strategia de Dezvoltare a județului finanțabile din PR Sud-Est 2021-2027* va fi publicată pe site-ul Consiliului Județean Vrancea – [www.cjvrancea.ro](http://www.cjvrancea.ro), iar fiecare solicitant va fi notificat asupra rezultatului evaluării. Notificarea va fi transmisă la adresa de e-mail de la care s-a primit propunerea de obiectiv.

Rezultatul evaluării poate fi contestat, în condițiile Legii contenciosului administrativ nr. 554/2004, cu modificările și completările ulterioare, în termen de 3 de zile de la data primirii Notificării transmise prin email.

Contestaţiile vor fi semnate de către reprezentantul legal al titularului și pot fi trimise la adresa de e-mail: contact@cjvrancea.ro.Contestația trebuie să conțină elementele minime ce sunt menționate în cuprinsul actului contestat - identificarea actului administrativ atacat, datele de identificare ale contestatorului, obiectul contestaţiei, motivele de fapt şi de drept, dovezile pe care se întemeiază, semnătura contestatorului sau a împuternicitului acestuia, dovada calității de împuternicit a contestatorului, persoană fizică sau juridică potrivit legii.

Comisia va soluționa contestațiile depuse prin Decizie motivată de admitere în tot sau în parte a contestației sau de respingere a contestației, decizie care este definitivă în sistemul căilor de atac administrative.

**ETAPA IV – Aprobarea listei de proiecte prioritare prin Hotărâre a Consiliului Județean Vrancea**

Lista finală de proiecte prioritare din Strategia de Dezvoltare a județului finanțabile din PR Sud-Est 2021-2027 va deveni anexă la Strategia de Dezvoltare a Județului Vrancea 2021-2027 și va fi supusă aprobării Consiliului Județean Vrancea. Lista va fi transmisă Autorității de management odată cu primul proiect depus la finanțare in cadrul Actiunii 6.2 Valorificarea potențialului turistic în zone non – urbane va depune fișa de proiect PR Sud-Est 2021-2027.

1. **ANEXE:**

• Anexa 1. Grila de selecție și prioritizare pentru întocmirea Listei de proiecte prioritare din Strategia de Dezvoltare a județului finanțabile din PR Sud-Est 2021-2027

• Anexa 2 .Model Fișă de proiect